बुद्धादेब के पास चिदंबरम से बात के लिए समय नहीं  
चिदंबरम ने लालगढ़ के नेताई गांव में 7 लोगों के मारे जाने की घटना के बाद चिंता जताते हुए कहा था कि मुख्यमंत्री 3 से 7 जनवरी के बीच उनसे दिल्ली आकर मिलें।
पश्चिम बंगाल के मुख्यमंत्री बुद्धदेब भट्टाचार्य ने गृहमंत्री पी चिदंबरम के बुलावे का जवाब दिया है। उन्होंने कहा है कि वो गृहमंत्री से मिलने 24 जनवरी के पहले दिल्ली नहीं आ सकते। चिदंबरम ने लालगढ़ के नेताई गांव में 7 लोगों के मारे जाने की घटना के बाद चिंता जताते हुए कहा था कि मुख्यमंत्री 3 से 7 जनवरी के बीच उनसे दिल्ली आकर मिलें।राज्य और केंद्र के बीच इस खींचतान के बीच वित्तमंत्री प्रणब मुखर्जी ने कहा है कि पश्चिम बंगाल में हो रही राजनीतिक हत्याएं बिलकुल बर्दाश्त नहीं की जा सकतीं।